તમે આ ફિલ્મનું ટાઈટલ વાંચીને એમ વિચારતા હોવ કે આ ફિલ્મને ઓસ્કર વિનિંગ મુવી ‘ઓલ અબાઉટ ઈવ’ સાથે કોઈ સંબંધ છે કે કેમ તો તમારા વિચારોને આરામ જ આપી દેજો, કારણકે એવું કશુંજ આ ફિલ્મમાં નથી. જોકે આ ફિલ્મને આ ચાર સૌથી ખરાબ ફિલ્મોમાં સૌથી સારી ફિલ્મ કહી શકાય કારણકે એટલીસ્ટ આ ફિલ્મમાં કોઈ પ્લોટ તો જોવા મળે છે! ફિલ્મની વાર્તા એવું કહે છે કે ઈવના માતાપિતા કોઈ સુપરનેચરલ તાકાત દ્વારા મરી જાય છે અને તેને લીધે ઈવને ફૂટપાથ પર મોટું થવું પડે છે. મોટી થયા બાદ ઈવ તેના માતાપિતાના મૃત્યુ પાછળ શું કારણ છે તે શોધવા નીકળી પડે છે.